Кнегиња од Трибала (драма у три чина)/8
VIII

ГОСПАВА ПРЕЂАШЊИ 

ГОСПАВА (Излази из куле): Не напушта га благотворни сан.
КНЕГИЊА: Бог је милостив!
КАПЕТАН ЂУРИЦА: Тај сан нам не може донети наде за сутрашњи дан.
КНЕГИЊА: А зар га ви без наде очекујете?
КАПЕТАН ЂУРИЦА: Без наде не, али без поуздања да! Кад само Моз не би напад сутра извршио, кад би добили само тај један дан, да гласник стигне Скендеру поуздање би нас одвело у победу. (Спази војника који води Тола) По твојој жељи, светла госпођо, Тол је пред тобом!

Кнегиња од Трибала (драма у три чина)